joelniklaus/EU_Wikipedias huggingface dataset:
Τζάκοπο Σαννατσάρο

Ο Τζάκοπο Σαννατσάρο (Jacopo Sannazaro, 28 Ιουλίου 1458 - 6 Αυγούστου 1530) ήταν Ιταλός ποιητής από την Νεάπολη.

Έγραψε ποιήματα στα Λατινικά, καθώς και ελεγεία και επιγράμματα, αλλά την δόξα του την οφείλει στην Arcadia (Αρκαδία, 1480), έργο σε πρόζα και στίχους, στο βουκολικό ύφος του Θεόκριτου και του Βιργίλιου, όπου ψάλλει τους έρωτες των βοσκών και την ζωή των ψαράδων της Νεάπολης. Ήταν το έργο που, περιγράφοντας ένα ουτοπικό σκηνικό, εισήγαγε το ειδυλλιακό ιδεώδες της «Αρκαδίας» στην ευρωπαϊκή λογοτεχνία και τέχνη (Οι Γκαρθιλάσο ντε λα Βέγκα, Φίλιπ Σίντνεϋ και Νικολά Πουσέν μεταξύ των όσων την μιμήθηκαν ή επηρεάστηκαν).

Ιταλοί ποιητές
Ιταλοί συγγραφείς
Ιταλοί αναγεννησιακοί ουμανιστές
Μαντάμ ντε Σεβινιέ

Η Μαρί ντε Ραμπυτέν-Σαντάλ, γνωστή ως η μαρκησία ή, απλούστερα, Μαντάμ ντε Σεβινιέ, ήταν Γαλλίδα επιστολογράφος, γεννηθείσα στις 5 Φεβρουαρίου 1626 στο Παρίσι και αποβιώσασα στις 17 Απριλίου 1696 στο Κάστρο του Γκρινιάν (Ντρομ).

Βιογραφικά στοιχεία 
Από αριστοκρατική οικογένεια, έτυχε επιμελημένης ανατροφής και σύχναζε στα κοσμικά και φιλολογικά σαλόνια της εποχής. Έγινε περίφημη για την επιστολές που έγραψε σε διάστημα τριάντα τουλάχιστον χρόνων, κυρίως στην κόρη της. Θεωρούνται υποδείγματα ζωηρότητας, πνεύματος και ψυχολογικής ανάλυσης και γράφηκαν σε μια προσπάθεια να διασκεδάσει η μαρκησία την μάλλον αδιάφορη κόρη της. Ήδη ενώ ζούσε ακόμη, οι επιστολές αντιγράφονταν, κυκλοφορούσαν και διαβάζονταν με μεγάλο ενδιαφέρον.

Η μαντάμ ντε Σεβινιέ εμφανίζεται στις επιστολές αυτές θαρραλέα, πνευματώδης, ενάρετη και αμερόληπτη· αλλά αυτό συνέβαινε γνωρίζοντας η επιστολογράφος πως οι επιστολές αυτές κυκλοφορούσαν. Εν πάση περιπτώσει, η ιστορική αξία τους είναι τεράστια, διότι μαθαίνουμε από αυτόπτη μάρτυρα συμβάντα της Αυλής και της παρισινής κοινωνίας, καθώς και χαρακτηριστικά ανέκδοτα διάσημων ανδρών του μεγάλου αιώνα του Λουδοβίκου ΙΔ΄.

Μεταφράσεις 
Μια επιλογή των επιστολών της (Lettres) μεταφράστηκε από την Βασιλική Χασάνδρα ("Δελφίνι", 1993).

Παραπομπές

Εξωτερικοί σύνδεσμοι 

Γάλλοι του 17ου αιώνα
Πρόσωπα του Παλαιού Καθεστώτος
Βαρόνες της Γαλλίας
Μαρκησίες της Γαλλίας
Γάλλοι συγγραφείς
Γάλλοι επιστολογράφοι
Γαλλίδες γυναίκες των γραμμάτων
Επιστολογράφοι
Βιτρέ
Λουδοβίκος ΙΔ΄
Ζαν ντε Λα Φονταίν

Ο Ζαν ντε Λα Φονταίν - και Λαφονταίν απλώς στην ελληνική βιβλιογραφία (Jean de La Fontaine, 8 Ιουλίου 1621 - 13 Απριλίου 1695), ήταν Γάλλος ποιητής, περίφημος για τους Μύθους του.

Βιογραφία 
Από ευκατάστατη αστική οικογένεια άρχισε θεολογικές σπουδές τις οποίες εγκατέλειψε χάριν της Νομικής. Έγινε δικηγόρος αλλά το πάθος του ήταν η λογοτεχνία. Παντρεύτηκε και χώρισε πολύ γρήγορα και προσκολλήθηκε μετά στον πανίσχυρο υπουργό του Λουδοβίκου ΙΔ΄ Νικολά Φουκέ, για τον οποίο έγραφε υμνητικά ποιήματα. Μετά την πτώση του Φουκέ, ο ονειροπόλος, αφηρημένος και επιπόλαιος Λα Φονταίν έζησε μέχρι το τέλος της ζωής του ως παράσιτος σε μέγαρα φιλόμουσων ευγενών (είκοσι χρόνια, σχεδόν ως τον θάνατό του, στο μέγαρο της μαντάμ ντε Σαμπλιέρ). 

Το 1684 εξελέγη μέλος της Γαλλικής Ακαδημίας και πήρε μέρος στην Διαμάχη των Αρχαίων και των Συγχρόνων (Querelle des Anciens et des Modernes) τασσόμενος με το μέρος των «Αρχαίων».

Έργα 
Οφείλει την δόξα του στους Μύθους του. Αντλούσε τα θέματά του από παντού, κυρίως όμως από τον Αίσωπο, τα μεταμόρφωνε με αξιοθαύμαστη τέχνη, ποικιλία ύφους  και ψυχολογικό βάθος, και κατέληγε σε ηθικό δίδαγμα απεικονίζοντας όλους τους χαρακτήρες και καταστάσεις. 

Σπουδαιότερα έργα του : Contes (Διηγήματα, 1665) και προ πάντων οι Fables (Μύθοι 1668, με απειράριθμες επανεκδόσεις).

Εξωτερικοί σύνδεσμοι 

Γάλλοι ποιητές
Cheri, Cheri Lady

Το τραγούδι Cheri, Cheri Lady είναι το πρώτο και μοναδικό single από το άλμπουμ των Modern Talking, Let's talk about Love, το οποίο βγήκε στην κυκλοφορία το 1985. Ήταν τεράστια επιτυχία σε όλη την Ευρώπη και έφτασε στην κορυφή των Charts, σε πολλές χώρες, που μία από αυτές ήταν και η Ελλάδα. Βεβαίως έφτασε No1 και σε άλλες χώρες, όπως τη Γερμανία, την Αυστρία, καθώς και την Ελβετία. Στιχουργός και παραγωγός του single ήταν φυσικά ο τραγουδιστής Ντίτερ Μπόλεν.

Τραγούδια του 1985
Singles του 1985
Νούμερο 1 singles στην Αυστρία
Γιούι Κόικε

Η Γιούι Κόικε (, Koike Yui) είναι μοντέλο, ηθοποιός και τραγουδίστρια που κατάγεται από την Ιαπωνία και είναι γεννημένη στις 4 Απριλίου του 1991 στην πόλη Σαϊτάμα της Ιαπωνίας. Είναι κυρίως γνωστή για τον ρόλο της στην 35η σεζόν της Ιαπωνικής σειράς Super Sentai (スーパー戦隊シリーズ Sūpā Sentai Shirīzu), Kaizoku Sentai Gokaiger (海賊戦隊ゴーカイジャー Kaizoku Sentai Gōkaijā), ως Ahim de Famille/Gokai Pink απ' το 2011 εώς το 2012.  Ήταν μέλος του συγκροτήματος Tomato n' Pine ή εν συντομία Tomapai. Τέλος, η Koike Yui σχετιζόταν με την Ιαπωνική εταιρεία Four Springs πρίν λήξει το συμβόλαιο που είχε με αυτήν στις 7 Ιουλίου του 2013.

Φιλμογραφία

Τηλεοπτικές Σειρές

Ταινίες

DVD (Ως μοντέλο)

Άλλα

Άλμπουμ

Λευκώματα

Περιοδικά

Young Magazine

2010 

 No.19

2011 

 No.14
 No.20
 No.38

2012 

 No.11
 No.14

Μηνιαίο 

 2011 No.02
 2011 No.05

Young Animal

2011 

 No. 23

Playboy Magazine

Εβδομαδιαίο 
 2011 No.41
 2011 No.46
 2012 No.15
 2012 No.29

Young Gangan

2010 

 No.15
 No.22
 No.23
 No.24

2011 

 No.02
 No.07

FRIDAY Dynamite

2011 

 No.10

Άλλες Εξωτερικές Ιστοσελίδες και Πηγές 

 Επίσημη ιστοσελίδα στην Four Springs (Στα Ιαπωνικά)
 Επίσημο Blog στην Kira Kira ιστοσελίδα
 Επίσημος λογαριασμός στην ιστοσελίδα Mixi (Στα Ιαπωνικά)
 Ιστοσελίδα του συγκροτήματος Tomapai(Στα Ιαπωνικά)
Ιάπωνες ηθοποιοί
Ιάπωνες τραγουδιστές
Ξυλόφουρνος

Ο ξυλόφουρνος στο παρελθόν ήταν από τα σημαντικότερα στοιχεία ενός σπιτιού. Εκεί έψηναν το ψωμί και τα παξιμάδια, εκεί ξέραιναν τα φρούτα και τους καρπούς. Στην Κρήτη χρησιμοποιούνται έντονα μέχρι και σήμερα. Κυρίως θερμαίνονται με το ξύλο της ελιάς, μιας και  υπάρχει άφθονο εξαιτίας των ετήσιων κλαδεμάτων των ελαιόδεντρων.

Πλεονεκτήματα
Ένας ξυλόφουρνος λειτουργεί με μικρή κατανάλωση ξύλου, διατηρεί τη θερμοκρασία του και αναπτύσσει μεγάλες θερμοκρασίες.

Στάδια ψησίματος φαγητού
Η παραδοσιακή διαδικασία κατά σειρά ψησίματος είναι η εξής: (ότι απαιτεί μεγαλύτερη θερμοκρασία ψήνεται πρώτο).
1.	πρώτα έψηναν το ψωμί
2.	ακολουθούσε  το φαγητό 
3.	κι αμέσως μετά έβαζαν τα παξιμάδια 
4.	Τα φρούτα και οι καρποί που προορίζονταν για αποξήρανση έμπαιναν τελευταία

Στις μέρες μας, οι σύγχρονοι – παραδοσιακοί ξυλόφουρνοι χρησιμοποιούνται κυρίως για το ψήσιμο φαγητού. Οι μεγάλοι ξυλόφουρνοι είναι πιο αποδοτικοί από πλευράς κατανάλωσης ξύλου. Σε αρκετά παλιά σπίτια διασώζονται μεγάλοι ξυλόφουρνοι. Η χρήση τους ήταν κυρίως για ψήσιμο μεγάλων ποσοτήτων ψωμιού, για παξιμάδια ή για το άφθονο φαγητό που απαιτούσαν οι εορταστικές περιστάσεις.

Οι κρητικοί ξυλόφουρνοι χαρακτηρίζονται ως οι μεγαλύτεροι σε μέγεθος σε σχέση με τους υπόλοιπους της Ελληνικής επικράτειας. Ένας μεγάλος κρητικός ξυλόφουρνος με την πόρτα του να βρίσκεται στο χώρο της κουζίνας, πάνω από ένα διπλό πυρομάχι, χρησίμευε τόσο για θέρμανση όσο και για μαγείρεμα ή ψήσιμο. Μικρότεροι ξυλόφουρνοι εξυπηρετούσαν τις καθημερινές ανάγκες.

Κατά το παρελθόν, όταν δεν υπήρχαν ιδιωτικοί ξυλόφουρνοι, οι νοικοκυρές  έψηναν το ψωμί τους σε μεγάλους κοινοτικούς ξυλόφουρνους, τους οποίους χαρακτήριζε ο κοινοτικός τους ρόλος ως σημείο συνάντησης των νοικοκυρών. Σήμερα αν και οι κοινοτικοί αυτοί ξυλόφουρνοι τείνουν να εκλείψουν, κάποιοι επαγγελματίες στην ενδοχώρα της Κρήτης διατηρούν την σχέση τους με την παράδοση και προσφέρουν γνήσια, αγνά, παραδοσιακά προϊόντα ξυλόφουρνου.

Φωτογραφίες

Εξωτερικοί σύνδεσμοι
 Κατασκευή ξυλόφουρνου

Παραπομπές

Μαγειρική
Μπεν Φόστερ

Ο Μπεν Φόστερ (αγγλικά: Benjamin A. "Ben" Foster, 29 Οκτωβρίου 1980) είναι Αμερικανός ηθοποιός. Οι ρόλοι ταινιών του περιλαμβάνουν το Η Εργασία Λάραμι, Ύψη Ελευθερίας, Ξεπέρασε το, Όμηρος, X-Men: Η Τελική Αναμέτρηση, Σκύλος Άλφα, 30 Ημέρες Νύχτας, Ο Αγγελιαφόρος, Μπανγκ, Μπανγκ Είσαι Νεκρός, Ο Μηχανικός και ο Pandorum. Έλαβε βραβεύσεις καλύτερου υποστηρικτικού ηθοποιού από Βραβεία Κρόνου και Δορυφόρου για το ρόλο του στην ταινία 3:10 στο Γιούμα το 2007.

Πρώτα χρόνια 
Ο Φόστερ γεννήθηκε στη Βοστώνη, στην Μασαχουσέτη, και είναι ο γιος των ιδιοκτήτων εστιατορίου Γκίλιαν Κίργουαν (το γένος Στέρλινγκ) και του Στίβεν Φόστερ. Περιέγραψε τους γονείς του ως "πνευματικά ελεύθεροι, Βιετναμέζοι διαμαρτυρόμενοι χίπηδες". Έχει έναν νεότερο αδερφό, τον Τζον, που είναι επίσης ηθοποιός. Όταν ο Φόστερ ήταν τεσσάρων χρονών, η οικογένεια του επανατοποθετήθηκε στο Φέρφιλντ, Ιόβα, μετά την ληστεία στο σπίτι τους στη Βοστώνη ενώ ήταν παρών.

Ο Φόστερ μεγάλωσε στην Εβραϊκή θρησκεία του πατέρα του. Η θετή γιαγιά του μετανάστευσε από τη Ρωσία για να δραπετεύσει από τους πόγκρομς το 1923. Ο Φόστερ εξασκείται στην Υπερβατική Ιατρική, και ενώ ζούσε στο Φέρφιλντ, φοίτησε στο Maharishi School της Εποχής του Διαφωτισμού.

Καριέρα 

Ο Φόστερ ξεκίνησε να δουλεύει ως ηθοποιός όταν ήταν δεκαέξι χρονών. Ο Φόστερ παράτησε το λύκειο και μετακινήθηκε στο Λος Άντζελες για να συνεχίσει την καριέρα του. Το 1996 και το 1997, εμφανίστηκε στις τηλεοπτικές σειρές Flash Forward και είχε ένα ανεπιτυχές κοινό για τον πρωταγωνιστικό ρόλο στο Ντόνι Ντάρκο του Ρίτσαρντ Κέλι. Στα επόμενα τρία χρόνια, ο Φόστερ ανέκτησε μικρούς όλους σε τηλεταινίες όπως επίσης σε δύο επεισόδια στις τηλεοπτικές σειρές Freaks and Geeks.

To 2001, συμμετείχε στην ταινία Ξεπέρασε το. Ο Φόστερ είχε έναν επαναλαμβανόμενο ρόλο του Ράσελ Κόργουιν (22 επεισόδια) στις Αρχικές Σειρές του HBO, με τίτλο Έξι Πόδια Κάτω.. Αφού εμφανίστηκε στις ταινίες 11:14 και στο ο Τιμωρός, ο Φόστερ εμφανίστηκε στο Όμηρος μαζί με τον Μπρους Γουίλις τον Κέβιν Πόλακ και την Μισέλ Χορν. Το 2006 ο Φόστερ εμφανίστηκε στο X-Men: Η Τελική Αναμέτρηση στο ρόλο του Angel / Γουόρεν Γουόρθινγκτον ΙΙΙ. Στο εγκληματικό θρίλερ Σκύλος Άλφα, έπαιξε τον χαρακτήρα Τζέικ Μαζουρσκι και πρόσθεσε σταγόνες γλαυκώματος στα μάτια του για να υποκριθεί την εμφάνιση του εθισμένου από τα ναρκωτικά στην ταινία. Το 2007, έπαιξε τον ψυχρόαιμο δολοφόνο Τσάρλι Πρινς στην κριτικά αναγνωρισμένη καουμπόικη ταινία 3:10 στο Γιούμα.

Φιλμογραφία

Βραβεία

Κέρδη 

2003  Βραβείο Daytime Emmy για το Μπάνγκ Μπάνγκ Πέθανες
2004  Βραβείο Σωματείου Ηθοποιών για το Έξι Πόδια Κάτω
2006  Βραβεία Νέου Χόλυγουντ για τον Σκύλο Άλφα

Βραβεύσεις 

1997  Βραβείο Τζεμίνι για το Flash Forward
1998  Βραβείο Τζεμίνι για το Flash Forward
2001  Βραβείο Επιλογής Εφήβων, για το Ξεπέρασε 
2005  Βραβείο Σωματείου Ηθοποιών για το Έξι Πόδια Κάτω
2007  Βραβεία Δορυφόρου, για το 3:10 στο Γιούμα
2008  Βραβείο Σωματείου Ηθοποιών για το 3:10 στο Γιούμα
 Βραβέιο Κρόνου για το 3:10 στο Γιούμα
2009  Βραβεία Γκόθαμ, για το Αγγελιαφόρος

Αναφορές

Εξωτερικοί σύνδεσμοι 

Αμερικανοί άνδρες ηθοποιοί κινηματογράφου
Αμερικανοί άνδρες ηθοποιοί τηλεόρασης
Γενί Τζαμί Κομοτηνής

Το Γενί Τζαμί Κομοτηνής (Τουρκικά: Yeni Camii), μεταφράζεται ως το Νέο Τέμενος είναι ένα οθωμανικό μνημείο το οποίο σύμφωνα με τη μουφτεία, χρονολογείται από το 1585  ή σωστότερα, αν κρίνουμε από το όνομα του ιδρυτή του, λίγο μετά το 1600 . Βρίσκεται στο κέντρο της Κομοτηνής και δίπλα βρίσκεται η Μουφτεία της Ροδόπης. Το Τέμενος έχει τετράγωνη αίθουσα προσευχής και αρχιτεκτονικά έχει επηρεαστεί από την αισθητική του νεοκλασσικισμού.  Δίπλα στο Τζαμί εφάπτεται ο Πύργος του Ρολογιού και σε γειτονικούς χώρους έχουν βρεθεί τμήματα οθωμανικού χαμάμ.

Ιστορία
Η ίδρυσή του αποδίδεται στον Αχμέτ Πασά Εκμεκτζόγλου (Ekmekçi-zade Ahmed Pasha) αρχιντεφτερδάρη (υπεύθυνος επί των οικονομικών) το διάστημα 1606-1613 του σουλτάνου Αχμέτ Α' (1603-1617) και Οσμάν Β' (1618-1622).  Το τζαμί ήταν μέρος του βακουφιού του Εκμεκτζόγλου Αχμέτ και περιελάμβανε ιεροδιδασκαλείο (μεντρεσέ), ένα διπλό χαμάμ και ένα μεκτέμπ (σχολείο βασικής εκπαίδευσης).  Η σημερινή μορφή συμπεριλαμβάνει και την διερεύνηση η οποία έγινε το 1902. Το διάστημα 2007-8 έγινε ανακαίνιση.   Ερείπια του χαμάμ Αχμάντ Πασά βρίσκονται ανατολικά του Τζαμιού στην πλατεία Ήφαιστου και καταλαμβάνει ολόκληρο οικοδομικό τετράγωνο. Η περιοχή όπου βρίσκεται το χαμάμ είναι ιδιοκτησία της Μουφτείας Κομοτηνής. Η αρχαιολογική υπηρεσία μέχρι στιγμής δεν έχει κάνει καταγραφή ή ανασκαφική έρευνα.

Δείτε επίσης
 Εσκί Τζαμί Κομοτηνής
 Πύργος του Ρολογιού (Κομοτηνή)

Παραπομπές

Οθωμανικά τζαμιά στην Ελλάδα
Τζαμιά στην Κομοτηνή
Οθωμανική Θράκη
Φρούριο Κομοτηνής

Το Φρούριο της Κομοτηνής, γνωστό και ως το Βυζαντινό Τείχος Κομοτηνής είναι μια οχύρωση η οποία ανεγέρθηκε την πρωτοβυζαντινή περίοδο (τον 4ο αιώνα μ.Χ.) από τον αυτοκράτορα Θεοδόσιο Α' (379-395 μ.Χ.).

Περιγραφή
Το φρούριο είχε στρατηγική θέση, γιατί βρισκόταν επί της αρχαίας Εγνατίας οδού και έλεγχε το πέρασμα από την οροσειρά της Ροδόπης προς το Θρακικό πέλαγος. Το φρούριο ήταν τετράπλευρο με τέσσερις εισόδους, 16 πύργους και είχε τείχος ύψους 9,6 μέτρων. Μέσα βρισκόταν οχυρωμένη η Βυζαντινή πόλη Κουμουτζηνά.

Σήμερα ερείπια της οχύρωσης βρίσκονται στο κέντρο της Κομοτηνής και μέσα στα ερείπια σήμερα βρίσκεται ο μητροπολιτικός ναός της Κοιμήσεως της Θεοτόκου ο οποίος χρονολογείται από το 1800. Στις αρχές του 20ου αιώνα μέσα στα τείχη ζούσε η Εβραϊκή κοινότητα της Κομοτηνής και η συνοικία ονομαζόταν Εβραγιά. Μέσα στα τείχη βρισκόταν και η συναγωγή των Εβραίων αλλά μετά την εξόντωση της Εβραϊκής κοινότητας από τους Γερμανούς και Βούλγαρους κατακτητές η συναγωγή ερειπώθηκε και το 1994 κατεδαφίστηκε.

Για την συντήρηση και αποκατάσταση του έργου στερέωσης και διαμόρφωσης του βυζαντινού τείχους του, το φρούριο έχει ενταχθεί στο επιχειρησιακό πρόγραμμα Μακεδονίας - Θράκης 2007-2013. Μέσα στο πρόγραμμα εντάσσεται η ανάδειξη των  μνημείων που υπάρχουν γύρω από το φρούριο όπως η Τσανάκλειος Σχολή, το Εσκί Τζαμί, το Ιμαρέτ.

Παραπομπές

Κομοτηνή
Βυζαντινά κάστρα στην Ελλάδα
Τόμας Μπεργκόν

Ο Τόμας Μπεργκόν (αγγλικά:Thomas Burgon, 1787 - 1858) υπήρξε Βρετανός συλλέκτης.

Βιογραφία
Γεννήθηκε το 1787. Διατηρούσε εμπόριο στη Σμύρνη. Ήταν επιτηρητής των ανασκαφών στην Αθήνα το 1813, κατά τις οποίες ανακαλύφθηκε ο ομώνυμος Παναθηναϊκός αμφορέας που εκτίθεται σήμερα στο Βρετανικό Μουσείο. Οι δουλειές του έπεσαν έξω το 1841 και λόγω της ασχολίας του με την νομισματολογία διορίστηκε στο Βρετανικό Μουσείο. Πούλησε τη συλλογή του στο Μουσείο το 1842.

Απεβίωσε το 1858. Η βιβλιοθήκη του εκποιήθηκε σε δημοπρασία μετά θάνατον, τον Δεκέμβριο του 1858.

Πηγές
 Πληροφορίες από το Βρετανικό Μουσείο
 'Who Was Who in Egyptology', Dawson & Uphill, Ed. Bierbrier, Third Revised Edition, EES, London, 1995.

Βρετανοί συλλέκτες έργων τέχνης
Κωνσταντίνος Πρεσλάβας

Ο  Κωνσταντίνος   Πρεσλάβας   ήταν Βούλγαρος κληρικός   ιεραπόστολος και συγγραφέας  ο οποίος έζησε μεταξύ 9ου και 10ου αιώνα.

Βίος
Δεν γνωρίζουμε πολλές πληροφορίες για την ζωή του. Ήταν ένας από τους μαθητές του Κυρίλλου και του Μεθοδίου,  που  πουλήθηκε στην  Βενετία,  μετά ο Μεθόδιος τον  άφησε στην Κωνσταντινούπολη ως δώρο στον αυτοκράτορα Βασίλειο Α’ γύρω στα  881  κι έπειτα μετέβη στην Βουλγαρία. Σε πηγή του 907, σημείωμα του Θεόδωρου  του Ντοξ μοναχού και αδελφού του ηγεμόνα Βόρη,  αναφέρεται ο Κωνσταντίνος  με τον τίτλο του επισκόπου. Πιθανώς ήταν ο πρώτος επίσκοπος Πρεσλάβας. Για μετά από το 907 δεν γνωρίζουμε τίποτα για τον Κωνσταντίνο.

Το επώνυμό του
Το επώνυμό του «Πρεσλάβας» το οφείλει στο ότι κατέφυγε  μετά τη  διάλυση της ιεραποστολικής ομάδας στην οποία ανήκε  και που δρούσε στην  Μοραβία, στην  τότε πρωτεύουσα της Βουλγαρίας Πρεσλάβα.

Συγγραφικό έργο
Το σπουδαιότερο φιλολογικό του έργο είναι το Διδακτικό Ευαγγέλιο, γραμμένο γύρω στα 893–894. Πρόκειται ουσιαστικά για μια συστηματική συλλογή με κηρύγματα για τα ευαγγέλια της Κυριακής από την Κυριακή του Πάσχα μέχρι την Κυριακή των Βαΐων, η πρώτη του είδους για την σλαβική γραμματεία. Από τις πενήντα μία ομιλίες μόνο η τεσσαρακοστή δεύτερη είναι ολόκληρη δική του, επίσης οι πρόλογοι και οι επίλογοι κάθε μιας ομιλίας. Οι ομιλίες είναι μεταφράσεις ομιλιών των Χρυσοστόμου και Κύριλλου Αλεξανδρείας.
Ο Κωνσταντίνος έγραψε επίσης μία συντομότατη χρονογραφία με τίτλο Ιστορίες. Ξεκινά  από την δημιουργία του κόσμου και σταματά στα χρόνια του Λέοντος Στ’ του Σοφού  (886–912). Είναι η πρώτη σλαβική χρονογραφία.
Έκανε και μεταφράσεις των τεσσάρων  ομιλιών του Μεγάλου Αθανασίου κατά Αρειανών. Η μετάφραση των ομιλιών  αυτών έγινε μετά από εντολή του Συμεών το 906 και αποτελεί τη βάση της αντιαιρετικής  Βουλγαρικής γραμματείας. 
Συνέθεσε ‘’Ακολουθία στον Άγιο Μεθόδιο’’ στην οποία ο Μεθόδιος προβάλλεται ως σπουδαίος ποιμένας και πολέμιος της αίρεσης των Τριγλωσσιτών.
Η περίφημη ακροστιχίδα του Αλφαβιτική Προσευχή είναι ένα ποίημα γραμμένο στην Παλαιοεκκλησιαστική Σλαβονική,και σε δωδεκασύλλαβους στίχους κατά μίμηση του δωδεκασύλλαβου Βυζαντινού μέτρου. Πρόκειται για ένα ενθουσιώδες εγκώμιο των Σλαβικών γραμμάτων: αφού τιμά την μνήμη του δημιουργού τους, του Κύριλλου, τονίζει πώς η Σλαβονική απόδοση της Αγίας Γραφής και της Θείας Λατρείας, είναι φανέρωση του Θείου Λόγου.

Αποτίμηση του έργου του
Είναι από τους σκαπανείς της βουλγαρικής κηρυκτικής  παράδοσης, από τους  θεμελιωτές της βουλγαρικής υμνογραφίας και χρονογραφίας ενώ ανανεώνει την παλαιοβουλγαρική  φιλολογική γλώσσα εισάγοντας νέες  εκφράσεις για να αποδώσει αφηρημένες , θεολογικές έννοιες.

Παραπομπές

Πηγές

Βούλγαροι κληρικοί
Εκκλησιαστικοί συγγραφείς
Ρήγας Ρηγόπουλος

Ο Ρήγας Ρηγόπουλος (Κυπαρισσία 22 Οκτωβρίου 1929 - Αθήνα 27 Οκτωβρίου 2004) ήταν Ομότιμος Καθηγητής Φυσικής στο Πανεπιστήμιο Πατρών.

Βιογραφικά στοιχεία

Γεννήθηκε στις 22 Οκτωβρίου του 1929 στην Κυπαρισσία Μεσσηνίας. Σπούδασε στο Πανεπιστήμιο Αθηνών Φυσικές Επιστήμες και πραγματοποίησε μεταπτυχιακές σπουδές στην Αγγλία. Το1954 εγκαταστάθηκε στην Ελβετία εργαζόμενος στο CERN. Το 1964, επέστρεψε στην Ελλάδα, όπου προσλήφθηκε στη θέση του Τομ Υψηλάντη στο Εθνικό Κέντρο Έρευνας Φυσικών Επιστημών «Δημόκριτος» ως ένας από τους πρώτους πυρηνικούς φυσικούς του "Δημόκριτου".  Το 1970 εξελέγη τακτικός Καθηγητής στην Β' έδρα Φυσικής στο Πανεπιστήμιο Πατρών, όπου παρέμεινε μέχρι το 1982, οπότε και αποχώρησε οικειοθελώς. Την περίοδο 1978 - 1980 διετέλεσε κοσμήτορας της Φυσικομαθηματικής Σχολής του Πανεπιστημίου Πατρών. Υπήρξε σύμβουλος του Ο.Η.Ε. για θέματα ενέργειας.

Απεβίωσε στις 27 Οκτωβρίου 2004 σε ηλικία 75 ετών και ενταφιάστηκε στο Α' Νεκροταφείο Αθηνών. Προς τιμήν του μία πτέρυγα στο Πανεπιστήμιο Πατρών φέρει το όνομά του. Ήταν παντρεμένος με την Ελβετίδα Jeane-Marie Chevallier, με την οποία απέκτησε ένα γιο, τον Tάσο, σκηνοθέτη.

Παραπομπές 

Καθηγητές Πανεπιστημίου Πατρών
ΦΚ Σένιτσα

Η ΦΚ Σένιτσα (σλοβακικά: Futbalový klub Senica) είναι ποδοσφαιρικός σύλλογος με έδρα τη Σένιτσα της Σλοβακίας. Αγωνίζεται στο Πρωτάθλημα ποδοσφαίρου Σλοβακίας. Ιδρύθηκε το 1921.

Από την 4η κατηγορία στην 1η 
Η ΦΚ Σένιτσα αγωνιζόταν στην 4η κατηγορία την περίοδο 2008-09. Την επόμενη περίοδο, 2009-2010, συμμετείχε στην κορυφαία κατηγορία του σλοβάκικου ποδοσφαίρου, αφού ενώθηκε με την ΦΚ Ίντερ Μπρατισλάβα, η οποία είχε μόλις πάρει εισιτήριο ανόδου στην πρώτη κατηγορία. Αρχικά ο σύλλογος αναγκάστηκε να κρατήσει το όνομα Ίντερ Μπρατισλάβα αλλά μετά από πολλές συζητήσεις η Εκτελεστική Επιτροπή της Σλοβακικής Ομοσπονδίας Ποδοσφαίρου ενέκρινε το όνομα ΦΚ Σένιτσα.

Εξωτερικοί σύνδεσμοι 

 Επίσημη ιστοσελίδα

Αθλητικοί σύλλογοι Σλοβακίας
Ιδρύσεις αθλητικών συλλόγων το 1921
Σ
Ιδρύσεις ποδοσφαιρικών ομάδων το 1921
Μίκι Ρουρκ

Ο Φίλιπ Άντρε "Μίκι" Ρουρκ Τζ. (Philip Andre Rourke Jr., 16 Σεπτεμβρίου 1952) είναι Αμερικανός ηθοποιός, σεναριογράφος, και πρώην μποξέρ, που έχει πρωταγωνιστήσει κυρίως σε ταινίες δράσης, δραματικές, θρίλερ, αλλά και σε ερωτικές ή αισθησιακές ταινίες.

Κατά η διάρκεια της δεκαετίας του 1980, ο Ρουρκ πρωταγωνίστησε στις ταινίες Diner, Η Χρονιά του Δράκου, Ο Αταίριαστος, και το ερωτικό δράμα 9½ Εβδομάδες, και έλαβε θετικές κριτικές για τη δουλειά του στις ταινίες Barfly και Δαιμονισμένος Άγγελος. Το 1991, ο Ρουρκ, που είχε ασχοληθεί ερασιτεχνικά με το μποξ στα νιάτα του, άφησε την ηθοποιία και έγινε επαγγελματίας μποξέρ για μια περίοδο. Αργότερα είχε δεύτερους ρόλους σε αρκετές ταινίες.

Το 2005, ο Ρουρκ έκανε την επιστροφή του στους κύκλους του Χόλυγουντ με έναν πρωταγωνιστικό ρόλο στην ταινία Sin City, για τον οποίο κέρδισε βραβεία από την Ένωση Κριτικών Κινηματογράφου του Σικάγου, το Ιρλανδικό Βραβείο Τηλεόρασης και ΚΙνηματογράφου και το Βραβείο Ένωσης Διαδικτυακών Κριτικών Κινηματογράφου. Στην ταινία του 2008 Ο Παλαιστής, ο Ρουρκ ερμήνευσε το ρόλο ενός ξεπεσμένου παλαιστή, και για το ρόλο αυτό έλαβε το 2009 τη Χρυσή Σφαίρα, ένα βραβείο BAFTA, και μια υποψηφιότητα για Βραβείο Όσκαρ.

Το 2010, εμφανίστηκε στο Iron Man 2 και στο Οι Αναλώσιμοι.

Αναφορές

Εξωτερικοί σύνδεσμοι 

 
 
 
 Dialogus.net

Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες)
Βραβευμένοι με BAFTA Α' Ανδρικού Ρόλου
Αμερικανοί άνδρες ηθοποιοί κινηματογράφου
Θερινοί Ολυμπιακοί Αγώνες 1916

Οι Θερινοί Ολυμπιακοί Αγώνες του 1916, γνωστοί και ως Αγώνες της 6ης Ολυμπιάδας, ήταν μία διεθνής αθλητική διοργάνωση προγραμματισμένη να διεξαχθεί στο Βερολίνο της Γερμανίας, η οποία ματαιώθηκε λόγω του ξεσπάσματος του Α' Παγκοσμίου Πολέμου.

Διαδικασία επιλογής 
Η διαδικασία επιλογής της διοργανώτριας χώρας περιελάμβανε έξι υποψηφιότητες και νικήτρια αναδείχτηκε η πόλη του Βερολίνου μπροστά από την Αλεξάνδρεια, το Άμστερνταμ, τις Βρυξέλλες, τη Βουδαπέστη και το Κλίβελαντ. Η επιλογή πραγματοποιήθηκε στην 14η Σύνοδο της ΔΟΕ που διοργανώθηκε στη Στοκχόλμη το 1912.

Ακολουθία γεγονότων 
Οι εργασίες στο Γερμανικό Στάδιο (Deutsches Stadion) του Βερολίνου ξεκίνησαν το 1912. Ήταν σχεδιασμένο να χωράει περισσότερους από 18.000 καθιστούς θεατές. Στις 8 Ιουνίου του 1913, το στάδιο εγκαινιάστηκε με την απελευθέρωση 10.000 περιστεριών, παρουσία 60.000 θεατών.

Με το ξέσπασμα του Α' Παγκοσμίου Πολέμου το 1914, η προετοιμασία των Αγώνων συνεχίστηκε κανονικά, αφού κανείς δεν περίμενε ότι ο πόλεμος θα διαρκούσε για αρκετά ακόμη χρόνια. Στη συνέχεια όμως, οι Αγώνες ματαιώθηκαν.

Μια χειμερινή αθλητική εβδομάδα με χόκεϊ επί πάγου, σκι και πατινάζ προγραμματίστηκε αντί των Αγώνων. Ο σχεδιασμός αυτής της εβδομάδας έδωσε την ιδέα για τη διοργάνωση των Χειμερινών Ολυμπιακών Αγώνων.

Μετά το πέρας των εχθροπραξιών, αποφασίστηκε να διατηρηθεί ο αύξων αριθμός (σαν να έγιναν δηλαδή οι Αγώνες του Βερολίνου) και να διοργανωθεί η έβδομη -πια- Ολυμπιάδα στην Αμβέρσα του Βελγίου. Το Βερολίνο επέστρεψε στις υποψηφιότητες των Αγώνων το 1931, όταν κέρδισε τη Βαρκελώνη και διοργάνωσε τους Αγώνες του 1936. Η Βαρκελώνη τελικά διοργάνωσε τους Αγώνες του 1992.

Δείτε επίσης 
 Θερινοί Ολυμπιακοί Αγώνες
 Ολυμπιακοί Αγώνες
 Άλλοι Αγώνες που ματαιώθηκαν λόγω πολέμου: 
 Θερινοί Ολυμπιακοί Αγώνες 1940
 Χειμερινοί Ολυμπιακοί Αγώνες 1940
 Θερινοί Ολυμπιακοί Αγώνες 1944
 Χειμερινοί Ολυμπιακοί Αγώνες 1944

Παραπομπές 

1916
Ματαιωμένοι Ολυμπιακοί Αγώνες
Πολυαθλητικές διοργανώσεις το 1916
Ιστορία του Βερολίνου
Αθλητισμός στο Βερολίνο
Πεθαίνω κάθε ξημέρωμα

Το Πεθαίνω κάθε ξημέρωμα είναι μια ελληνική δραματική ταινία του 1969, παραγωγής Φίνος Φιλμ, και σε σκηνοθεσία - σενάριο Νίκου Φώσκολου.

Πλοκή
Στον μικρό κόσμο του λιμανιού διαδραματίζονται οι ιστορίες των τριών αδελφών, της Πέρσας (Μάρθα Καραγιάννη) της Χαράς (Νόρα Βαλσάμη) και της Τασίας (Μάρθα Βούρτση). Ο πατέρας τους πριν πεθάνει φτιάχνει την ταβέρνα «Τα τρία κορίτσια». Εκεί τραγουδάει η Πέρσα και εκεί συχνάζει η παλιοπαρέα του αρχαιοκάπηλου Ζάχου (Άγγελος Αντωνόπουλος) . Ο λιμενοφύλακας Ορφέας (Κώστας Καζάκος) ευρισκόμενος στο κυνήγι του Ζάχου ερωτεύεται την Πέρσα και μετά από την εμπλοκή του σε ένα θανατηφόρο ατύχημα σε ώρα υπηρεσίας περνάει στην παρανομία. Η Τασία περιμένει τον αγαπημένο της να επιστρέψει. Έχουν περάσει δέκα χρόνια από τότε που έφυγε με καράβι. Ο Αλέκος (Νίκος Γαλανός)  προσπαθεί να φύγει λαθρεπιβάτης για τα ξένα. Έχει έναν θείο στο Αλγέρι, ο οποίος μια μέρα του στέλνει την πολυπόθητη πρόσκληση, αλλά ο Αλέκος τελικά θα συνειδητοποιήσει ότι ο μόνος άνθρωπος που τον αγαπάει είναι η Χαρά. Θα αφήσει το καράβι για να μείνει με την Χαρά. Ο Ορφέας θα χτυπηθεί με τον Ζάχο και θα τον νικήσει, αλλά η παρέα του Ζάχου για να εκδικηθεί θα του στήσει καρτέρι μια νύχτα. Τελικά στους αρραβώνες της Χαράς και του Αλέκου ο αγαπημένος της Τασίας θα επιστρέψει, ενώ ο Ορφέας θα πάρει μαζί του την Πέρσα πέφτοντας μπροστά σε ένα τρένο.

Διανομή 
 Μάρθα Καραγιάννη .... Πέρσα 
 Κώστας Καζάκος .... Ορφέας
 Νόρα Βαλσάμη .... Χαρά
 Μάρθα Βούρτση .... Τασία
 Άγγελος Αντωνόπουλος .... Ζάχος
 Νίκος Γαλανός .... Αλέκος Παπαθεοδώρου
 Σωτήρης Μουστάκας .... Ρίκος
 Μαρία Φωκά .... μάνα
 Τζένη Ζαχαροπούλου
 Νάσος Κεδράκας .... ταχυδρόμος
 Σπύρος Καλογήρου
 Χρήστος Καλαβρούζος
 Χρήστος Δαχτυλίδης
 Νίκη Μακρή

Παραγωγή 
Η Δέσποινα Σταυρουλάκη ερμηνεύει αισθαντικά και σε πρώτη εκτέλεση τα τραγούδια του Μίμη Πλέσσα ''Άναψε καινούργιο μου φεγγάρι'' σε στίχους του Άκου Δασκαλόπουλου και ''Έλα να σβήσεις τη φωτιά'' σε στίχους Λευτέρη Παπαδόπουλου, ντουμπλάροντας φωνητικά τη Μάρθα Καραγιάννη.

Πρόκειται για τον μοναδικό δραματικό ρόλο της Μάρθας Καραγιάννη στον κινηματογράφο.

Στην ταινία περιέχονται εξωτερικά πλάνα από τον Πειραιά, το Ικόνιο και τη Δραπετσώνα.

Η πρεμιέρα της ταινίας πραγματοποιήθηκε στις 3 Φεβρουαρίου 1969. Κόβοντας 241.668 εισιτήρια, κατατάχθηκε στην 29η θέση ανάμεσα σε 108 ταινίες της ίδιας σεζόν.

Παραπομπές

Εξωτερικοί σύνδεσμοι 
 Πεθαίνω κάθε ξημέρωμα στην Ταινιοθήκη της Ελλάδος
 Πεθαίνω κάθε ξημέρωμα στο Cine.gr
 

Ταινίες του 1969
Ελληνικές ταινίες
Ελληνόφωνες ταινίες
Ελληνικές δραματικές ταινίες
Ελληνικές αισθηματικές ταινίες
Ταινίες σε σκηνοθεσία Νίκου Φώσκολου
Ταινίες σε σενάριο Νίκου Φώσκολου
Ταινίες με μουσική σύνθεση Μίμη Πλέσσα
Ταινίες γυρισμένες στην Ελλάδα
Ταινίες παραγωγής Φίνος Φιλμ
Ελληνικές ασπρόμαυρες ταινίες
Βαχός Λακωνίας

Ο Βαχός είναι ορεινό χωριό της Μάνης με 126 κατοίκους. Απέχει 7,25 χλμ. από την Αρεόπολη και αποτελεί Δημοτικό Διαμέρισμα του Δήμου Οιτύλου. Είναι χτισμένος σε υψόμετρο 305 μέτρων.

Χωριά του νομού Λακωνίας
Μάνη
Αγγέλικα Κάουφμαν

Η Αγγέλικα Κάουφμαν (Angelika Kauffmann, 30 Οκτωβρίου 1741 - 5 Νοεμβρίου 1807) ήταν Ελβετίδα ζωγράφος του νεοκλασικισμού.

Βιογραφικά στοιχεία 
Γεννήθηκε στο Κουρ αλλά μεγάλωσε στο Schwarzen της Ελβετίας από όπου καταγόταν η οικογένεια της. Το 1754 σε ηλικία δεκατριών ετών ακολούθησε τον πατέρα της στο Μιλάνο, όπου σπούδασε μουσική και ζωγραφική και επέδειξε το ταλέντο της. Το 1763 διέμεινε για ένα διάστημα στη Ρώμη και επισκέφθηκε την Μπολώνια και τη Βενετία  και στη συνέχεια  το 1773 πήγε στο Λονδίνο, όπου της ανατέθηκε μεταξύ άλλων καλλιτεχνών η διακόσμηση του Ναού του Αγίου Παύλου. Συμμετείχε από το 1769 έως το 1782 στις ετήσιες εκθέσεις της Βασιλικής Ακαδημίας με κλασικούς και αλληγορικούς πίνακες, όπως Τρωίλος και Χρυσηίδα, ο θάνατος της Άλκηστης, η κρίση του Πάρι, η μητέρα των Γράκχων, η ιστορίας της Ροδόπης κ.α. 

Επίσης ζωγράφισε τον Γκαίτε σε ηλικία τριάντα οκτώ ετών και ως Ορέστη στο κέντρο της εικόνας  που έχουμε από την σκηνογραφία της πρεμιέρας της Ιφιγένειας εν Ταύροις που δόθηκε στην Βαϊμάρη το 1802  στην Ιφιγένεια εν Ταύροις.

Παραπομπές

Εκθέσεις
 Retrospektive Angelika Kauffmann (270 works, c. 450 ill. ), Düsseldorf, Kunstmuseum (Nov. 15th 1998 - Jan. 24th 1999)
 München, Haus der Kunst (Febr. 5th - April 18th 1999)
 Chur, Bündner Kunstmuseum (May 8th - July 11th 1999).

Βιβλιογραφία 
 Rosenthal, Λογική, τέχνες και ευαισθησίες, Yale University Press, ISBN 0-300-10333-6.
 Bettina Baumgärtel (ed.): Retrospective Angelika Kauffmann, Exh. Cat. Dusseldorf, Kunstmuseum; Munich, Haus der Kunst, Chur, Bündner Kunstmuseum, Ostfildern, Hatje 1998, ISBN 3-7757-0756-5.
 Angelica Kauffman Research Project: Forthcoming catalogue raisonné by Bettina Baumgärtel.

Εξωτερικοί σύνδεσμοι 

 νεοκλασικισμός (ζωγραφική)
 Angelica Kauffman Research Project

Ελβετοί ζωγράφοι
Νεοκλασικοί ζωγράφοι
Ζωγράφοι (γυναίκες)
Βογκόης

Ο Ζαρδαρίας Βογκόης, ο επιλεγόμενος "Σερβοαρβανιτοβουλγαρόβλαχος" είναι πρόσωπο που αναφέρεται στην μεσαιωνική ιστορία της Ηπείρου. Τον Απρίλιο του 1400, ως ηγέτης ομάδας ενόπλων ατάκτων, κατέλαβε την Άρτα σε μια εποχή πολιτικής αστάθειας της περιοχής και κατάρρευσης του Βυζαντινού κράτους. Συνέλαβε όλους τους τοπικούς άρχοντες, τους πήρε τα κτήματα και πολλούς εξόρισε. Εκδιώχθηκε από την Άρτα περίπου ένα χρόνο αργότερα. 
Αναφέρεται στο χρονικό "Ιστορία Πρελούμπου και άλλων διαφόρων Δεσποτών των Ιωαννίνων από της αλώσεως αυτών παρά των Σέρβων έως της παραδόσεως εις τους Τούρκους" που αποτελεί μέρος του "Χρονικού των Ιωαννίνων" του 15ου αιώνα.
Σε άλλες βαλκανικές γλώσσες το όνομα έχει αποδοθεί ως Vonko ή Vango.

Πηγές

Ιστορία της Άρτας
Σέρβοι στρατιωτικοί
Αρβανίτες
Βούλγαροι στρατιωτικοί
Βλάχοι
Κάτω Καμήλα Σερρών

Η Κάτω Καμήλα είναι χωριό της δημοτικής ενότητας Σκουτάρεως του δήμου Σερρών. Βρίσκεται 12 χλμ. νοτιοδυτικά από την έδρα του Δήμου, τις Σέρρες. 

Σύμφωνα με την τελευταία απογραφή πληθυσμού-κατοικιών 2011, ο μόνιμος πληθυσμός του χωριού είναι 1.127 κάτοικοι. 

Η κοινότητα έχει έκταση 13,015 τ.χλμ. και 10 μ. μέσο υψόμετρο.

Κοινότητα

Διοικητικές Μεταβολές 

Η κοινότητα της Κάτω Καμήλας ακολούθησε τις παρακάτω διοικητικές μεταβολές:

 Το 1920 συστάθηκε κοινότητα με έδρα τον οικισμό Κάτω Καμήλα (Οσμάν Καμήλα), η οποία αποτελείτο από τον ομώνυμο οικισμό καθώς και τους οικισμούς Γκούντελη (Βαμβακούσσα), Κουμάργιαννη (Κουμαριά), Κιοπεκή (Σκούταρι), Τζαμί Μαχαλέ (Κουβούκλια), Άγκω Μαχαλά (Αδελφικό) και τον Αντά. Οι ονομασίες στις παρενθέσεις αποτελούν τις νέες και σημερινές ονομασίες των οικισμών.
 Το 1926 (ΦΕΚ 217Α – 30/6/1926) αποσπώνται κάποιοι οικισμοί από την κοινότητα με έδρα την Κάτω Καμήλα και σχηματίζουν δύο νέες κοινότητες: Οι οικισμοί Κισκεπεσί (Σκούταρι) και Αντάς ορίζονται ως κοινότητα με έδρα την κοινότητα Κιοπεκή και οι οικισμοί Κουμάργιαννη (Κουμαριά) και Άγκω Μαχαλάς (Κουβούκλια) ορίζονται ως κοινότητα με έδρα την Κουμάργιαννη.

Ακολούθησαν οι μετονομασίες κάποιων οικισμών. Το 1926, ο οικισμός Γκούντελη μετονομάστηκε Βαμβακούσσα και το 1927 ο οικισμός Τζαμί Μαχαλέ μετονομάστηκε Κουβούκλιον.

 Το 1933 ο οικισμός Βαμβακούσσα αποσπάται από την κοινότητα της Κάτω Καμήλας και αποτελεί νέα κοινότητα με έδρα την Βαμβακούσσα.
 Το 1940 το όνομα του οικισμού Κουβούκλιον μετατρέπεται σε Κουβούκλια.
 Το 1950 ο οικισμός Κουβούκλια αποσπάται από την κοινότητα της Κάτω Καμήλας και αποτελεί νέα κοινότητα με έδρα τα Κουβούκλια.
 Το 1997 ο οικισμός Κάτω Καμήλα καταργείται σαν κοινότητα και σύμφωνα με το Πρόγραμμα Καποδίστριας μετονομάζεται  σε δημοτικό διαμέρισμα και προσαρτάται στο δήμο Σκουτάρεως. Στον ίδιο δήμο προσαρτώνται και τα ακόλουθα δημοτικά διαμερίσματα: Σκούταρι, Αγία Ελένη, Αδελφικό, Βαμβακούσσα, Κουβούκλια, Κουμαριά, Κωνσταντινάτο και Πεπονιά.
 Το 2010 ο οικισμός Κάτω Καμήλα αποσπάται από το δήμο Σκουτάρεως και προσαρτάται στο δήμο Σερρών.

Προσωπικότητες 

Γεννήθηκαν στην Κάτω Καμήλα
 Κωνσταντίνος Πάντσιος, Έλληνας πράκτορας Μακεδονομάχος (Β' τάξεως)
 Πέτρος Πάντσιος, Έλληνας οπλίτης Μακεδονομάχος

Παραπομπές 

Χωριά του νομού Σερρών
Δήμος Σερρών
Γιούαν ΜακΓκρέγκορ

Ο Γιούαν Γκόρντον ΜακΓκρέγκορ (Ewan Gordon McGregor, 31 Μαρτίου 1971) είναι Σκωτσέζος ηθοποιός.

Έχει συμμετάσχει σε ταινίες υψηλού προϋπολογισμού, αλλά και σε ανεξάρτητες ταινίες. Είναι ίσως καλύτερα γνωστός για τον ρόλο του ως Μαρκ Ρέντον στο δράμα Trainspotting του 1996, όπου υποδυόταν έναν άντρα εθισμένο στην ηρωίνη, για το ρόλο του ως  Τζεντάι Όμπι-Ουάν Κενόμπι στην τριλογία πρίκουελ του Πολέμου των Άστρων (1999–2005), ως Κρίστιαν στο κινηματογραφικό μιούζικαλ Moulin Rouge! (2001) και ως ο αφηγητής Έντουαρντ Μπλουμ στην ταινία του Τιμ Μπάρτον Big Fish: Απίθανες Ιστορίες (2003). Έχει λάβει διθυραμβικές κριτικές για τον πρωταγωνιστικό του ρόλο στις θεατρικές παραστάσεις Guys and Dolls (2005–07) και Οθέλος (2007–08). Ο ΜακΓκρέγκορ κατατάχθηκε στην 36 θέση στη λίστα του περιοδικού Empire  για το 1997 με τους 100 Κορυφαίους Κινηματογραφικούς Σταρ Όλων των Εποχών. Το 2018 κέρδισε τη Χρυσή Σφαίρα καλύτερου ηθοποιού για την τηλεοπτική σειρά Fargo.

Φιλμογραφία

Παραπομπές

Περαιτέρω ανάγνωση 
 Adams, Billy. Ewan McGregor: The Unauthorized Biography. Overlooks Press, 1999. ISBN 0-87951-704-2
 Bassom, David. Ewan McGregor: An Illustrated Story. Hamlyn, 1999. ISBN 0-600-59653-2
 Jones, Veda Boyd. Ewan McGregor. Facts On File Inc., 1999. ISBN 0-7910-5501-9
 Nickson, Chris. Ewan McGregor: An Unauthorized Biography. Macmillan, 1999. ISBN 0-312-96910-4
 Pendreigh, Brian. Ewan McGregor. Thunder's Mouth Press, 1999. ISBN 1-56025-239-1
 Robb, Brian J. Ewan McGregor: From Junkie to Jedi. Plexus, 1999. ISBN 0-85965-276-9

Εξωτερικοί σύνδεσμοι 
 Yahoo! Movies 

Σκωτσέζοι άνδρες ηθοποιοί φωνής
Σκωτσέζοι άνδρες ηθοποιοί κινηματογράφου
Σκωτσέζοι άνδρες ηθοποιοί τηλεόρασης
Σκωτσέζοι άνδρες ηθοποιοί θεάτρου
Βραβευμένοι με Χρυσή Σφαίρα
Κλάιβ Όουεν

Ο Κλάιβ Όουεν (αγγλικά: Clive Owen, 3 Οκτωβρίου 1964) είναι Άγγλος ηθοποιός.

Έλαβε για πρώτη φορά αναγνώριση στο Ηνωμένο Βασιλείο με τον πρωταγωνιστικό του ρόλο στην τηλεοπτική σειρά του καναλιού ITV Chancer από το 1990 έως το 1991. Στη συνέχεια, έλαβε διθυραμβικές κριτικές για την ερμηνεία του στην ταινία Close My Eyes (1991), ενώ έγινε διεθνώς γνωστός με την ερμηνεία του ως συγγραφέας στην ταινία Croupier (1998). Το 2002 πρωταγωνίστησε στην ταινία Βασιλιάς Αρθούρος (King Arthur) στον ομώνυμο ρόλο. Το 2005, ο Όουεν έλαβε μια Χρυσή Σφαίρα και ένα Βραβείο BAFTA, και ήταν προτεινόμενος για Όσκαρ Β' Ανδρικού Ρόλου για την ερμηνεία του στο δράμα Εξ επαφής (2004). Από τότε έχει αναλάβει πρωταγωνιστικούς ρόλους σε ταινίες όπως οι: Αμαρτωλή πόλη (2005), Inside Man (2006), Τα παιδιά των ανθρώπων (2006) The International (2009).

Φιλμογραφία

Παραπομπές

Εξωτερικοί σύνδεσμοι 

 Internet Movie Database 
 Yahoo! Movies 

Βραβευμένοι με BAFTA
Βραβευμένοι με Χρυσή Σφαίρα Β΄ Ανδρικού Ρόλου
Άγγλοι άνδρες ηθοποιοί κινηματογράφου
Άγγλοι άνδρες ηθοποιοί τηλεόρασης
Άγγλοι άνδρες ηθοποιοί θεάτρου
Τάσος Παπάζογλου

Ο Τάσος Παπάζογλου (Σέρρες, 24 Σεπτεμβρίου 1988) είναι Έλληνας ποδοσφαριστής, ο οποίος αγωνίζεται ως αμυντικός για τον Πανσερραϊκό.

Καριέρα

Σε συλλογικό επίπεδο 
Ξεκίνησε τα ποδοσφαιρικά του βήματα από τον Πανσερραϊκό, στον οποίο αγωνίστηκε αρχικά στο διάστημα 2006-2010. Στη θερινή μεταγραφική περίοδο του 2010, ο Ολυμπιακός εντυπωσιασμένος από τον νεαρό αμυντικό αποφάσισε να τον εντάξει στο δυναμικό του, όμως λόγω πληρότητας στη θέση αυτή παρέμεινε ως δανεικός στη σερραϊκή ομάδα την περίοδο 2010-11, έχοντας 24 εμφανίσεις και 2 γκολ. Με την αξιόλογη παρουσία του τη χρονιά αυτή, εκτός από τα θετικά σχόλια που απέσπασε από τον τύπο εξασφάλισε την επιστροφή του στον Ολυμπιακό το καλοκαίρι του 2011. Την περίοδο 2011-12 είχε μικρή παρουσία αγωνιζόμενος σε έξι αγώνες με τον Ολυμπιακό (4 πρωταθλήματος και 2 κυπέλλου), έχοντας και έναν τραυματισμό κατά τη διάρκεια της χρονιάς, στέφθηκε ωστόσο με την ομάδα του Ολυμπιακού πρωταθλητής και κυπελλούχος Ελλάδας.

Τον Ιούλιο του 2014 ανακοινώθηκε η απόκτησή του από τον ΑΠΟΕΛ, υπογράφοντας με τον κυπριακό σύλλογο διετές συμβόλαιο συνεργασίας, όμως τη μεταγραφική περίοδο του Ιανουαρίου 2015 αποχώρησε και στις 2 Φεβρουαρίου ανακοινώθηκε η συμφωνία του με την Ξάνθη.

Το καλοκαίρι του 2015 αποχώρησε ως ελεύθερος από την ακριτική ομάδα, ερχόμενος σε συμφωνία για τα επόμενα δύο χρόνια με τον Παναιτωλικό.

Τον Ιούλιο του 2017 υπέγραψε ως ελεύθερος στον Απόλλωνα Σμύρνης.

Στις εθνικές ομάδες 
Έχει αγωνιστεί στις μικρότερες εθνικές ομάδες Νέων και Ελπίδων. Το 2007 συμμετείχε στην εθνική Νέων που συμμετείχε στα τελικά του Ευρωπαϊκού Πρωταθλήματος Νέων και κατάφερε να κατακτήσει τη 2η θέση. Στη συνέχεια αγωνίστηκε με την εθνική Ελπίδων, συμβάλλοντας σημαντικά στην πρόκριση της ομάδας στους αγώνες μπαράζ για το ευρωπαϊκό πρωτάθλημα Ελπίδων του 2011.

Διακρίσεις 
Πρωτάθλημα (2012, 2013, 2014) & Κύπελλο (2012)
2η θέση Ευρωπαϊκού πρωταθλήματος ποδοσφαίρου με την Εθνική Νέων (2007)

Παραπομπές

Εξωτερικοί σύνδεσμοι 

Το προφίλ του Τάσου Παπάζογλου στο transfermarkt.co.uk
Ο Τάσος Παπάζογλου στο soccerway.com

Έλληνες ποδοσφαιριστές
Αμυντικοί ποδοσφαιριστές
Ποδοσφαιριστές Εθνικής Ελλάδας Κ21
Ποδοσφαιριστές Εθνικής Ελλάδας Κ19
Ποδοσφαιριστές Ολυμπιακού Πειραιώς
Ποδοσφαιριστές Πανσερραϊκού
Ποδοσφαιριστές ΑΠΟΕΛ
Ποδοσφαιριστές Α.Ο. Ξάνθη
Ποδοσφαιριστές Παναιτωλικού
Ποδοσφαιριστές Απόλλων Σμύρνης
Ποδοσφαιριστές Α΄ κατηγορίας Κύπρου
Έλληνες ποδοσφαιριστές στο εξωτερικό
Ποδοσφαιριστές Πρέμιερ Λιγκ Αζερμπαϊτζάν
Παναγιώτης Βλαχοδήμος

Ο Παναγιώτης Βλαχοδήμος (Στουτγκάρδη, 12 Οκτωβρίου 1991) είναι Έλληνας ποδοσφαιριστής που αγωνίζεται ως επιθετικός στη Ντιναμό Δρέσδης.

Καριέρα

Σε συλλογικό επίπεδο 
Ξεκίνησε τα ποδοσφαιρικά του βήματα από τις ακαδημίες της Στουτγκάρδης. Μετά από 3 χρόνια η Ξάνθη εντυπωσιασμένη από τον νεαρό επιθετικό αποφάσισε να τον αγοράσει. Τη χρονιά της παρουσίας του στην Ξάνθη πραγματοποίησε εντυπωσιακές εμφανίσεις σημειώνοντας 3 γκολ σε 27 συμμετοχές. Στο τέλος της αγωνιστικής περιόδου κέρδισε το βραβείο του καλύτερου πρωτοεμφανιζόμενου παίκτη της χρονιάς στα βραβεία της διοργανώτριας αρχής και την προσοχή διεθνών μέσων.

Το καλοκαίρι του 2012 αποκτήθηκε από τον Ολυμπιακό, ενώ στη συνέχεια αγωνίστηκε ως δανεικός κατά σειρά σε Άουγκσμπουργκ (2013), Πλατανιά (το δεύτερο εξάμηνο της περιόδου 2013-14), Εργοτέλη (το πρώτο εξάμηνο της περιόδου 2014-15) και Νιμ. Το καλοκαίρι του 2015 αποχώρησε ως ελεύθερος και τον Ιανουάριο του 2016 αποκτήθηκε από τον Παναθηναϊκό.

Τον Ιούλιο του 2017 επέστρεψε ως ελεύθερος στη γαλλική Νιμ, έπειτα από δύο χρόνια απουσίας. 

Την σεζόν 2019-20 αγωνίστηκε στην τρίτη κατηγορία της Γερμανίας για λογαριασμό της Σόνενχοφ Γκρόσασπαχ. Τον Ιούλιο του 2020 πήρε μεταγραφή στην Ντιναμό Δρέσδης, όπου υπέγραψε διετές συμβόλαιο.

Στις εθνικές ομάδες 
Ο Παναγιώτης Βλαχοδήμος συμμετείχε στην εθνική Νέων από το 2009 έως το 2010, έχοντας 7 συμμετοχές και 3 τέρματα (το πρώτο στον αγώνα Πολωνία-Ελλάδα 0-1). Το 2011 συμμετείχε στην εθνική Ελπίδων, με την οποία σκόραρε για πρώτη φορά στον εντός έδρα αγώνα με τη Γερμανία στα προκριματικά του Euro 2013.

Συμμετοχές με την Ελπίδων:

Συμμετοχές με την Νέων:

Τίτλοι 
1 πρωτάθλημα Ελλάδας (2013)

Προσωπική Ζωή 
Έχει Έλληνες γονείς αλλά γεννήθηκε και μεγάλωσε στη Γερμανία. Είναι αδελφός του νυν τερματοφύλακα της Μπενφίκα και διεθνή με την Εθνική Ελλάδος Οδυσσέα Βλαχοδήμου. Με τον αδερφό του υπήρξαν συμπαίκτες στον Παναθηναϊκό για 1,5 χρόνο (Ιανουάριο 2016 έως Ιούλιο 2017).

Παραπομπές

Εξωτερικοί σύνδεσμοι 

Το προφίλ του Παναγιώτη Βλαχοδήμου στο transfermarkt
Προφίλ στο onsports.gr
Η καριέρα του Παναγιώτη Βλαχοδήμου στο soccerway

Έλληνες ποδοσφαιριστές
Επιθετικοί ποδοσφαιριστές
Ποδοσφαιριστές Α.Ο. Ξάνθη
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Ολυμπιακού Πειραιώς
Ποδοσφαιριστές ΦΚ Άουγκσμπουργκ
Ποδοσφαιριστές Α.Ο. Πλατανιά
Ποδοσφαιριστές Εργοτέλη
Ποδοσφαιριστές Νιμ Ολιμπίκ
Ποδοσφαιριστές Παναθηναϊκού
Ποδοσφαιριστές Σούπερ Λιγκ Ελλάδας
Έλληνες ποδοσφαιριστές στο εξωτερικό
Γερμανοί ελληνικής καταγωγής
Έλληνες ομογενείς ποδοσφαιριστές
Ποδοσφαιριστές ΣΓ Σόνενχοφ Γκροσάσπαχ
Παρνασσός (ζωγραφική)

Ο Παρνασσός, σύμφωνα με τον κλασικό μύθο, ήταν ο τόπος κατοικίας του θεού Απόλλωνα και των Μουσών.

Ο Αντρέα Μαντένια δεν έδωσε τίτλο και σε  άλλα τρία έργα του που φιλοτέχνησε για το σπουδαστήριο της Ισαβέλλας ντ΄ Έστε. Ανεξάρτητα από αυτές τις έρευνες, που κύριος σκοπός τους είναι να ρίξουν κάποιο φως στα σχέδια της φιλόδοξης Ισαβέλλας και των ουμανιστών φίλων της, ο πίνακας προκαλεί το ενδιαφέρον γιατί παρουσιάζει την ακραία εκείνη κλασική τάση που συνυπάρχει στο έργο του Μαντένια μαζί με την αγάπη για την αρχαιολογική γνώση και την επική έκφραση. Η διάρθρωση της σύνθεσης σε τρία επίπεδα είναι φανερή: αρχίζοντας από τον Ήφαιστο που χειρονομεί, περνά στην Αφροδίτη και στο Άρη, γαλήνια αγκαλιασμένους. 

Κατεβαίνει ως τις χορεύτριες που συνοδεύουν τον Ορφέα και καταλήγει σε μια αινιγματική μορφή στα δεξιά του πίνακα. Η σύνθεση περιλαμβάνει ανοίγματα, γεωμετρικές συμπτώσεις, παραλληλισμούς, λεπτομέρειες από χιτώνες που ανεμίζουν, δόρατα, βράχους, φύλλα. Μ΄αυτόν τον τρόπο δημιουργείται ένα είδος ισορροπίας, οριζόντια και κάθετα, η οποία χαρακτηρίζει το αρχικό στάδιο της αναβίωσης του νεοκλασικισμό.
 
Ο  Άντον Ράφαελ Μενγκς παριστάνει σε περίοπτη θέση του πίνακά του την Κλειώ να γράφει την ιστορία, ενώ ο Ραφαήλ στο αντίστοιχο πίνακά του την απεικονίζει να κρατά  ανθρώπινο κρανίο ως σύμβολο της ανθρώπινης ματαιοδοξίας και είναι ο πρώτος που προσθέτει στην Ουρανία την υδρόγειο σφαίρα.

Παραπομπές

Πίνακες που απεικονίζουν ελληνικούς μύθους
Έργα ζωγραφικής
Κρις Χίροου

Ο Κρις Σπράντλιν (γεν. 24 Δεκεμβρίου 1979) είναι Αμερικάνος επαγγελματίας παλαιστής, γνωστότερος ως Κρις Χίροου.

Καριέρα 
Ο Κρις Χίροου είναι πετυχημένος παλαιστής σε ομαδικό επίπεδο, αφού έχει κερδίσει αρκετά ομαδικά πρωταθλήματα μαζί με τον Κλαούντιο Καστανιόλι. Μαζί έγιναν γνωστοί ως Kings of Wrestling (ελλ: Βασιλιάδες της πάλης).

Σε ατομικό επίπεδο, έχει κατακτήσει πολλούς τίτλους, με σημαντικότερους τρεις παγκόσμιους τίτλους.
Ο Χίροου έχει περάσει από το Ring of Honor, το TNA Wrestling και από διάφορες ανεξάρτητες εταιρίες πάλης. 

Τον Φεβρουάριο του 2012 υπέγραψε με την κορυφαία εταιρεία πάλης, το WWE και μεταφέρθηκε σε εκπαιδευτήριο για να προσαρμοστεί στο στυλ που εκείνοι ήθελαν. Με το ψευδώνυμο "Κάσιους Όνο" άρχισε να παλεύει στο NXT, ένα εβδομαδιαίο σόου για τους νεοεισαχθέντες παλαιστές της εταιρείας. Τον Νοέμβριο του 2013 το WWE τον αποδέσμευσε, χωρίς ο ίδιος να φτάσει στο κύριο ρόστερ.

Εκπαίδευση 
Έχει εκπαιδευτεί από γνωστούς παλαιστές, ανάμεσα στους Ντόρι Φανκ, Φιτ Φίνλεϊ και Γουίλιαμ Ρίγκαλ. Ο ίδιος με τη σειρά του, εκπαίδευσε αρκετούς παλαιστές.

Χαρακτηριστικές Κινήσεις 
Discus elbow smash
Ohno Blade / One Behind the Ear
Double arm trap inverted cravate chinlock
Double foot stomp
Double leg slam
Elbow smash
Indian deathlock piledriver
Jumping senton
Moonsault
Multiple forearm smashes

Πηγές 
 Προφίλ στο OWoW.com

Επαγγελματίες Παλαιστές
Κάρεϊ Μάλιγκαν

Η Κάρεϊ Χάνα Μάλιγκαν (αγγλικά: γενν. Carey Hannah Mulligan, 28 Μαΐου 1985) είναι Αγγλίδα  ηθοποιός. Έκανε το κινηματογραφικό της ντεμπούτο ως Κίτι Μπένετ στην ταινία Περηφάνια και Προκατάληψη του 2005. Είχε ρόλους σε διάφορα βρετανικά προγράμματα και το 2007 έκανε το ντεμπούτο της στο Μπρόντγουεϊ στο θεατρικό έργο Ο Γλάρος, λαμβάνοντας διθυραμβικές κριτικές.

Το 2009, έλαβε παγκόσμια αναγνώριση για την ερμηνεία της ως Τζένι στην ταινία Μία Κάποια Εκπαίδευση (An Education), κερδίζοντας το Βραβείο BAFTA Α' Γυναικείου Ρόλου, ενώ ακόμη ήταν προτεινόμενη για Χρυσή Σφαίρα και Όσκαρ Α' Γυναικείου Ρόλου. Στη συνέχεια, πρωταγωνίστησε σε δραματικές ταινίες όπως οι: Τα Σύνορα της Καρδιάς (The Greatest), Γουόλ Στριτ: Το Χρήμα Ποτέ Δεν Πεθαίνει (Wall Street: Money Never Sleeps), Μη Μ` Αφήσεις Ποτέ (Never Let Me Go), Drive, Shame και Inside Llewyn Davis.

Παραπομπές

Εξωτερικοί σύνδεσμοι 

 Επίσημη ιστοσελίδα 
 Internet Movie Database 

Βραβευμένες με BAFTA Α' Γυναικείου Ρόλου
Αγγλίδες ηθοποιοί φωνής
Αγγλίδες ηθοποιοί ραδιοφώνου
Αγγλίδες ηθοποιοί κινηματογράφου
Αγγλίδες ηθοποιοί τηλεόρασης
Αγγλίδες ηθοποιοί θεάτρου
Νικόλας Εγγλέζου

Ο Νικόλας Εγγλέζου (γενν. Λεμεσός, 11 Ιουλίου 1993) είναι Κύπριος ποδοσφαιριστής που αγωνίζεται για την ΑΕΚ Λάρνακας.

Καριέρα 
Ο Εγγλέζου ξεκίνησε στις ακαδημίες Campus Sportivo το 2000 στη Λεμεσό. Το καλοκαίρι του 2008 αποκτήθηκε από τον Απόλλωνα Λεμεσού, όπου και συμμετείχε στις ακαδημίες του. Το 2009 εντάχθηκε στις ακαδημίες της ΑΕΚ Αθηνών. Το 2011 υπέγραψε επαγγελματικό συμβόλαιο με την ΑΕΚ Αθηνών έχοντας μια συμμετοχή. Έχει συμμετάσχει σε αγώνες των ομίλων του UEFA Europa League 2011–12 με την ΑΕΚ. Έχει συμμετάσχει στο εκτός έδρας παιχνίδι με αντίπαλο την ΡΣΚ Άντερλεχτ, ξεκινώντας ως βασικός  και στο παιχνίδι με αντίπαλο την Στουρμ Γκρατς και πάλι ως βασικός..

Το καλοκαίρι του 2012 προέκυψε πρόβλημα με τη στρατιωτική του θητεία. Δεν μπορούσε να βρίσκεται στο εξωτερικό (Ελλάδα) και για το λόγο αυτό δόθηκε δανεικός στη Νέα Σαλαμίνα Αμμοχώστου για ένα χρόνο.

Την επόμενη περίοδο κατέθεσε προσφυγή και έμεινε ελεύθερος από την ΑΕΚ Αθηνών. Ενδιαφέρθηκαν για την απόκτηση του οι μεγάλες ομάδες της Κύπρου.. Τελικά, συμφώνησε με την ΑΕΚ Λάρνακας.

Έχει συμμετοχές με την Εθνική Κύπρου U21, Εθνική Κύπρου U19 και με την Εθνική Ενόπλων Κύπρου.

Προσωπική ζωή 
Είναι παντρεμένος με την ζωγράφο Οδύσσεια Τσιελεπή και έχουν αποκτήσει δύο παιδιά: την Γεωργία (γενν.14 Μαΐου 2018) και τον Δημήτρη (γενν. 9 Νοεμβρίου 2021).

Προπάππους του ήταν ο επίσης ποδοσφαιριστής Κώστας Βασιλείου (1914-2003).

Στατιστικά καριέρας

Παραπομπές

Πηγές 

 Nikos Englezou
 Φάκελος «ξενιτεμένοι»: Νίκος Εγγλέζου, ο μικρός μεγάλωσε
 Εγγλέζου στο {Ρ}: «Δείξαμε ότι υπάρχει ταλέντο»
 Εντυπωσιάζει (και) τον Χιμένεθ ο Εγγλέζου
 ΠΟΙΑ ΕΙΝΑΙ ΤA 4 ΝΕΑ ΤΑΛΕΝΤΑ ΤΟΥ ΚΥΠΡΙΑΚΟΥ ΠΟΔΟΣΦΑΙΡΟΥ ΠΟΥ ΒΡΙΣΚΟΝΤΑΙ ΣΤΑ ΜΠΛΟΚΑΚΙΑ ΕΥΡΩΠΑΙΩΝ ΣΚΑΟΥΤΕΡ
 “CYPriot interNATIONAL” Νίκος Εγγλέζου μεγάλωσε!

Κύπριοι ποδοσφαιριστές
Επιθετικοί ποδοσφαιριστές
Ποδοσφαιριστές Νέας Σαλαμίνας
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Σούπερ Λιγκ Ελλάδας
Ποδοσφαιριστές Εθνικής Κύπρου U19
Ποδοσφαιριστές Εθνικής Κύπρου Κ21
Ποδοσφαιριστές ΑΕΚ Λάρνακας
Κύπριοι ποδοσφαιριστές στο εξωτερικό
Ξένοι ποδοσφαιριστές στην Ελλάδα
Άννα Πορφυρογέννητη

Η Άννα Πορφυρογέννητη (Анна Порфірогенета, 13 Μαρτίου 963 – 1011) ήταν μεγάλη πριγκίπισσα του Κιέβου. Ήταν σύζυγος του μεγάλου πρίγκηπα Βλαδίμηρου Α' του Κιέβου. Η Άννα ήταν κόρη του Βυζαντινού αυτοκράτορα Ρωμανού Β´ και της αυτοκράτειρας Θεοφανούς. Ήταν επίσης αδελφή του αυτοκράτορα Βασιλείου Β΄ του Βουλγαροκτόνου και του Κωνσταντίνου Η´. Η Άννα ήταν «πορφυρογέννητη», δηλαδή νόμιμη κόρη αυτοκράτορα που είχε γεννηθεί στο ειδικό πορφυρό δωμάτιο του βυζαντινού αυτοκρατορικού παλατιού. Το χέρι της Άννας θεωρήθηκε τόσο μεγάλο έπαθλο που ο Βλαδίμηρος έγινε χριστιανός μόνο και μόνο για να την παντρευτεί.

Ποτέ προηγουμένως μια πορφυρογέννητη δεν είχε παντρευτεί ένα βάρβαρο, μάλιστα ακόμη και προτάσεις γάμου από Φράγκους και Γερμανούς πρίγκιπες είχαν κατηγορηματικά απορριφθεί. Ούτε η Άννα επιθυμούσε αυτό το γάμο και έδειξε μεγάλη δυσφορία στο ταξίδι της από την Κωνσταντινούπολη προς τη Χερσώνα, όταν πήγε για την τελετή του γάμου που ακολούθησε τη βάπτιση του Βλαδίμηρου. Προφανώς τον επέβαλαν οι πολιτικοί λόγοι της σύναψης στενότερων σχέσεων μεταξύ του Βυζαντίου και του βασιλείου των Ρως. Ως αντάλλαγμα του γάμου του με την Άννα, ο Βλαδίμηρος κατήργησε την θρησκευτική ελευθερία στο βασίλειο και επέβαλε τον χριστιανισμό στο λαό του. Από το γάμο της με το Μεγάλο πρίγκηπα Βλαδίμηρο, η Άννα πήρε τον επίσημο τίτλο της Μεγάλης πριγκίπισσας του Κιέβου, αλλά στην πράξη, όλοι την αποκαλούσαν «βασίλισσα» ή «τσαρίνα», αφού ήταν μέλος του βυζαντινού αυτοκρατορικού οίκου. Η Άννα συμμετείχε ενεργά στον εκχριστιανισμό των Ρως: διατέλεσε θρησκευτικός σύμβουλος του Βλαδίμηρου και ίδρυσε πολλά μοναστήρια και εκκλησίες. Μερικοί μελετητές πιθανολογούν πως χάρισε τρία παιδιά στον Βλαδίμηρο, ο οποίος ήταν διαβόητος για τον έκλυτο βίο του.

Παραπομπές 

Βυζαντινοί του 11ου αιώνα
Δυναστεία των Μακεδόνων
Πορφυρογέννητες
Υπουργείο Μακεδονίας-Θράκης

Το Υπουργείο Μακεδονίας-Θράκης ήταν εθνικός φορέας του ελληνικού κράτους κατά την περίοδο 1988-2009. Επρόκειτο για το Υπουργείο Βορείου Ελλάδος (Βόρειας Ελλάδας), το οποίο στις 19 Αυγούστου 1988 με απόφαση του Πρωθυπουργού Α. Παπανδρέου μετονομάστηκε σε Υπουργείο Μακεδονίας-Θράκης. Καταργήθηκε, μετά από πρόταση του Πρωθυπουργού Γ. Παπανδρέου, στις 7 Οκτωβρίου 2009 με το Π.Δ. 185/2009 και μετατράπηκε στη Γενική Γραμματεία Μακεδονίας-Θράκης, η οποία υπήχθη στο Υπουργείο Εσωτερικών. Eπανιδρύθηκε, μετά από πρόταση του Πρωθυπουργού Α. Σαμαρά, στις 21 Ιουνίου 2012 με το Π.Δ. 85/2012, ενώ παράλληλα καταργήθηκε η Γενική Γραμματεία Μακεδονίας-Θράκης, οι υπηρεσίες της οποίας συγκρότησαν το επανιδρυθέν Υπουργείο Μακεδονίας και Θράκης.Στις 27 Ιανουαρίου 2015 αποφασίστηκε το Υπουργείο να καταργηθεί και να μετατραπεί σε Υφυπουργείο Μακεδονίας-Θράκης υπαγόμενο στο Υπουργείο Εσωτερικών και Διοικητικής Ανασυγκρότησης, το οποίο στην συνέχεια μετονομάστηκε σε Υπουργείο Εσωτερικών

Διατελέσαντες Υπουργοί

Παραπομπές

Εξωτερικοί Σύνδεσμοι 
 Επίσημη ιστοσελίδα του Υπουργείου Μακεδονίας-Θράκης

Μακεδονίας - Θράκης
μακεδονιας θρακης